E tee go karolo C.
Nomora dikarabo tša gago go swana thwii le ka fao dipotšišo di nomorilwego ka gona ka gare ga lephephe la dipotšišo.
Thoma karolo ye nngwe le ye nngwe letlakaleng le lefsa.
Ngwala ka bothakga le ka mongwalo wa go balega.
Kabo ya meputso e tla šoma bjalo ka sekai sa botelele bja karabo yeo e letetšwego.
KAROLO YA A: THETO Direto tšeo di kgethilwego: Araba dipotšišo tše pedi fela.
LE Sereto seo se sa kgethwago: Araba potšišo e tee fela.
KAROLO YA B: PADI Araba potšišo e tee fela.
KAROLO YA C: PAPADI/TERAMA Araba potšišo e tee fela.
Dira tshwayo (v) go lenaneotekolo le le latelago go kgonthišiša ge e ba o lateletše ditaelo gabotse.
DIRETO TŠEO DI KGETHILWEGO: Araba tše PEDI fela.
BALEMI Bjalo ka ditšhošane di bone thete, Bjalo ka manong a bone tonki ye e hwilego, Go kgobokanetšwe se sengwe se se welego. Bangwe ba rothiša mamila, bangwe ditete. Ke tlhakanetswiki, yo ke motho, bale aowa; Ba lomilwe ke dimpša, ba rafa dinose; Tše di bolelwago di ferola motho dibete. Tema e bonwa ke beng balemi, mofeti aowa. Yola mošomo o mo dumela ge a eme Fela yo ge a hlabile thedi senna o šoma mošomo. Ke mešongwanašongwana ka gare ga mošomo, Eupša se se šeditšwego ke botee bolemi Di kgatšwa di kgatšitšwe tša marapo a tše hwilego Di kgalengwa ka maleme ohle a tsebjago. Ke ditola tša bošego le mosegare tše tsetlago Di sa langwe. Yo a sa tsetleng o tla re o dirileng Sa mošomo ke go tsetlelwa, O ikgareetše o sa hwe matwa, O letše monwana o re thwa! Gore o be o palege lerwa! Sefatamollo se a iphatela. Ba se bakae ba boa le dirotwana Bangwe ga di kgokologe bosele, di fela di thulana Gomme ba hloke le ge e le patela. Maime a imela mathaka gona moo, Serokolo se a otlwa, go a lekanwa. Ke Gauteng sephuthaditšhaba, go a janwa, Motho o humana maswara gona moo. Letl?
Bala sereto se ka kelohloko gore o tle o kgone go araba dipotšišo tša go latela.
Morwalo Go rwala ke mo ke rwele, Ke tšhitšhila ke tšhitšhilake nnoši. E sa le go sobela ya pele, Ka mo di hlaba di šielana, Go tla ba gwa kotimela ya seswai. Ya senyane yona ke koma, Ke kutullo ya diphirikgolo, Ke nyepollo ya thaikgolo ya bophelo, Ke tshohlolamathata, Ke tharollamararankodi. Bophelo o a mpata. Ke tšhitšhilelang ke nnoši Yola le yena ke mohlodi wa tšona, Hleng bjale di ntebane ke nnoši Hleng bjale yena o a hwahwanka Ke yola o ya godimo le fase, La gagwe lesego le feta tekanyo, Wa gagwe mmele o sa itekanetše. Ke yola o gata a gatoga, Nna ke yo a gogagogago dinao. Nkabe le yena a ntikiša, A kwe tšeo re di kwago, A bone tšeo re di bonago, A fihle moo re fihlago. Ke yo o itlhokotše, Tša ka nke ga di mo ame, Ka moso o tla be a okaokela, A galefa boka tau, Melao a bea a sa fetše, Nke morwalo o be o rwelwe ke yena?
Efa moko ya sereto se ka boripana.
Hwanyolla poeletšo mo methalothetong ya 14 le 15 gomme o fe mohuta le mohola wa poeletšo yeo.
Tsopola sekapolelo go tšwa mothalothetong wa 28 gomme o be o bolele gore ke mohuta ofe wa sekapolelo.
Go Kwena - OK Matsepe Ka meetseng se o se boifago wena ke eng Ge dihlapi o di bolotša ka nose Ka ntle se o se boifago wena ke eng Ge le bana ba ditlou o sa ba noše a mabose Komelelo e iphile maatla, meetse ke madibana, Fao ke mo o bunago o sa tshwenyege. Ge ka ona o gana le ka segwana- Re nwe eng gore bophelo re bo thekge Bojato bja gago bo swana le bja lewatle Le hupilego diphiri le ganago go di utolla, Mereba ya gago e swana le ya dithaba ga e kgahle, Gobane di gana ka ditsela ge re di bula. Mohla dinoka le madiba di pšhela sa ruri, Tlala e tlhokakwelobohloko di tla o bolaela sa ruri, Letl?
Sello sa mahlalela - IS Masola Thato! Thato warra, poo ke pholo tšohle di a mphega, Lefase le nthagile, dikgogo bošego di a ntshega, Lefase le nthareleditše ka mathata, dinaga di ntšhwahlišitše, Bjale go thatafetše, ditšhika di tšhilafetše, Ke bothata ngwana 'a mme. Gohle ka nna go a tsebja. Mekoti ke epile e mphentše, Gohle ke sepetše bontši bo ntšeetše, ' me bo ntshetše, Ke mahlomola, ke dinyefolo. Tšeang go batswadi ba tšwafolla mekgwa ya kgahlišo Gohle go ntapišitše, gohle dikgoro ba ntswaleletše, Ditšhila tša bophelo di ntšhilafaditše, Kgang ya bogale bja pelo e nkgamile, Ke lefeela la mafeela, ka bjona ke itlhamile; Bogalebobe bo galefela baratwa Moreneng, Bogale bo galefela matlišakhutšo bathong, Bogale bo amoga bahlaki, ba ithuta leano la bophelo.
Na sereti se llela go mang Ba tswalana bjang?
Tsopola morumokwanothomi temathetong ya pele o be o fe tlhalošo ya ona.
Sereti se šupa eng ge se re, 'Gohle ka nna go a tsebja.'
Re madimabe bjang Ra belega a tloga, Mohlatlami le yena a re amoga- Mmagobanake, tlogela go riboga. Tše kae dihlogo ke tše di fihlilwego Mola a bogadi maina o a filwego Tswala ya rena ke ye e fahlilwego. Go nkalela itesetše o lekile, Mafotwana ga a ntshe go padile; Mebele ya rena e bile e lapile. E lego re šetšwe ke mang morago, Yoo ka tulamešidi a re rothothago Tefo go e nyaka a e be se a se dirago! Le homoletšeng, lena badimo, Ge le sa mmege le batametše legodimo Sa ka sello se fihlišeng go Modimo. Ge le sa rate, le gona lesetšang, Nna ga go sa le se se mmakatšang, Ke tla ba yo ke ikhomotšang. Didimo go le hlabela nka se hlwe, Go nkholela selo ga le hlwe, Gobane ya ka peu le re e lahlwe. A lena maina ke tla a reela mang, Go tseba lena le mang le mang Go ba segagaborena e sego sa ga bomang. Seji sa lapa la ka ritaganya Mong wa ka, O tla khunamelwa ke ba mang mmogo le ba ka Ge ka la mongangapane go tswaletšwe la ka Letl?
Go pokolo Go go makala go fetša nka se ke, Gore sefapano o se belegetše eng. Na se lebeletšwe go wean e seng Neng ka ntle ga letšatši lele ke se ke O dungwa ke nna maaka ga a botse, Ka sona o tla tsena le nna ke a bona.
POTŠIŠO 8 Bala setsopolwa se ka šedi gore o tle o kgone go araba dipotšišo.
O reng Go dilo tše dintši tšeo ke bego nka di dira ebile ke tlamegilego go di dira. Ke beke swanetše go ba ke mo hlabanetše go fihlela madi a epšha ditšhikeng tša ka. Bjale nna ke be ke bolailwe ke boroko ke mo tlogela a ehwa go na ka mo tlase ga nko ya ka. Felagabjale ga go sa thuša ka gore o iketše". "Ke nyaka go mo swara ka diatla tše tša ka, ke mo pšhatlapšhatle, ke mo gatlagantšhe, ke mo gagolanye, ke mo rathaganye diripanaripana tšeo di sa balegego. Fela pele nka dira bjalo o tla swanelwa ke go swarwa pele. Ka lebaka leo go kgopelo yeo ke ratago go e dira go wena Nnono? Wena tsoma mmolai wa Mmatšhego! Yeo ke yona taba e nnoši yeo ke go kgopelago yona." A realo megokgo e rotha mahlong a gagwe. Ke be ke sa letela kgopelo e bjalo le gatee ka fao ke tlamegile go dumela gore e ile ya ntlatša naga ya bay a ntšhoša?
Ke eng seo Mna Maleka a bego a swanetše go ba a se dirile?
Ke ka lebaka la eng dipalabalo le bonkabe tša gagwe di se sa thuša selo?
Ke eng seo se dirago gore Mna Maleka a se nyake go bitša maphodisa?
a Ke maikutlo afe ao a aparetšego seboledi se Fahlela karabo ya gago?
b Go dirišišwe sekapolelo sefe go tšweletša maikutlo ao?
c Na molaotheo wa naga o reng mabapi le mmolelo wo?
Tšweletša dikgopolo tša gago mabapi le go swarwa ga bagononelwa ka mo nageng ya Afrika Borwa.
Na o bona e le kgopolo ye botse ya gore Nnono a hwetše babolai Thekga karabo ya gago?
Ge e be e le wena Nnono, na o be o tla dumela kgopelo ya Mna Maleka Šitlela karabo ya gago? Ge nka be go kgonegile ntle le go tšholla madi, nkgolwe Nnono, nka be ke e tšere ntle le go a tšholla. Fela mosadi yola le yena o be a sa rate go kgaogana le lenong la gauta le ge a be a tseba gabotse bjalo ka nna gore ga se la gagwe. Ge nka be a mphe seo ke bego ke se nyaka, nka be ke se ka mo šulafatša eupša yena o itirile wa manganga gomme nna ke be ke se na kgetho ye nngwe gape... " "Go mmolaya Brenda... E sego go mmolaya..." megokgo e be e falala mahlong a ka gomme ke sa kgone go e thibela.
Brenda wa ka o dirile seo a be go a re o se dirile. Ke nnete gore mosadi yola o ipolaile! Ga se abolawa ke Brenda! Brenda a ka dira bjang taba ya sehlogo ka tsela ye E se go Brenda wa ka! "Nnono bjale ke swanetše go sepela. Nakedi o tla ba a fela pelo." "Nakedi ke mang Brenda" Ka botšiša ka bogale ke mo šetve morago. "Ke monna yo ke sepelago naye. O gona ka mola phapošing yela le bagwera ba gagwe." A realo a šupa phapoši ya rena ya baeng. Letl?
Ke eng seo se dirilego gore pheta e thelele diatleng tša Brenda?
Efa tswalano gare ga Brenda le lenong la gauta.
Na ke nnete gore Brenda o bolaile mosadi yo go bolelwago ka yena Fahlela karabo ya gago ka go tsopola go tšwa temaneng?
Naa Nnono o laetša eng ge a re "Ga se a bolawa ke Brenda! E sego Brenda wa ka!" Efa dilo tše pedi.
Go ya ka bophelo bja ka lenyalong, na ke nnete gore Brenda a botše monna wa gagwe gore o sepela le monna yo mongwe Thekga karabo ya gago?
Ge seemo sa ditaba se le ka tsela ye, ke eng seo Nnono a swanetšego go se dira?
Mantšu a Mogafi a go re: 'Mobu le thuto ga di orišane mollo le ka mohla o tee' a tšwetša pele morero wa padi ye. Tia di lle.
GOBA POTŠIŠO 10 Bala setsopolwa se ka šedi gore o tle o kgone go araba dipotšišo. Ka gona o swanetše go ntšhala morago, go sego bjalo a nyakišiše a nyakišiše tselana ya go ya ga gabo. Ka seatleng go lepeletše mangwalo a mabedi. O fela a tsoša mahlo a a lebelela, a tloge a dute hlogo gape. Ke Phankga. Na yena ga a nyake go yo otlollwa ke badimo Moisa o thunyetšwa ke mmele le mogopolo. Sefega sa gagwe se fiša wa legala, se bontšha bohubedu le botalalerata ka baka la kotse yela ya maloba. Ke kgale ditšhošwane di mo namela di mo fologa a sa di kwe. Morwarragwe yoo a mo hlatlamago o tamogile, ke mantsatsarapana a matolo a a laetšago gore o tlile go tlelwa ke mmele bosasa, aowa; le yena o bapala le tšhimanyana ya mo motseng ga go na le molato. Tša magoši a mane a le di fedile - a di feleng go thomegeng tše mpsha, mosadi wa Mphoka a a amuše lesea leo ka pelo e tšhweu, Tšhwahledi gammogo le morwarragwe a bag ole ba tie ba tle ba lebane le mabothata ao ka ge se se thata se išwa masoganeng. Go thwe le ge o ka e buela leopeng, magokubu a a go bona, Tšhwahledi ke molamo wo o lebetšwego ke Mphoka ka mošate, ga go ngaka o tla ba a tseba gore eng ke eng? Ngwana wa gagwe o swarwa ke letšhollo bjalo ka bana ka moka, o swarwa ke monyalo le mooko le lehlatšo bjalo ka bana ka moka. Bjalo ka bana ka moka o tshwenywa ke hlogwana a be a tshwenywa ke dipong le lekgokgo, aowa, a ga se tšonadikgodišo hle gomme Pelo ya gagwe ruriruri e rurugile; ge ngwana a fela a fišafiša a realo, ga a dumege a ka ba kaone- o duma ge bolwetše bo ka feta nae gore bosasa a se tlo setlega pelo ge tswalela banning e farelwa ge a swanetše go bewa setulong sa rragwe. Aowi, Khutšiši o nagantšhwa ke eng taba ya mohuta woo malapa ka moka a na le dika tša wona fela go agilwe go se ne molato A a nagane ka mokgwa woo, gobane tab age e se ya go lebana, o kgona go e laodiša o fela o re ge nkabe e le nna ke be ke tla re , ba boletše bagologolo ge ba re mo sega segole tena, naa gageno ga di gona?
Wena ge nka be o le moanegwa o be o tlo dira eng ge o gahlana le bothata bja mohuta wo?
Thulano ke setlabelo se bohlokwa kgodišong ya maatlakgogedi le molaetša wa padi. Tiiša kgonthe ya taba ye ka go sekaseka thulano mo pading ye.
Badišiša ditsopolwa tše gore o tle o kgone go araba dipotšišo tša go latela. Go be go hlakahlakane go sa kgahliše le gatee.
Ke nyaka go le laetša gore taba yeo ke le boditšego yona ke be ke sa swaswe. Ge a realo keg e a ba šupetša ka sethokgweng ka letsogo leo le swerego sethunya.
Ge o kgethile potšišo ye TELELE karolong ya B kgetha ya Setsopolwa karolong ye.
POTŠIŠO 16 Bala ditsopolwa tše ka šedi gore o tle o kgone go araba dipotšišo.
Hunadi: Aga, ebile šole o etla. Mphaka: O mmona kae Hunadi: Šole o hlomile hlogo fase o ka re o ya mahlokong. Mphaka: Ga se gona go sepediša bokgowa. La tla la re fetišetša Mogatšaka. Hunadi: Mphaka! o re gwaelelang Mphaka: Kgane o topile fase Hunad: Ka gešo bokgowa ga bo gona. O swanetše go ba a abetše Ramogolwagwe. Sebola: Go lokile tate. Hunadi: O takatakiša mahlo molotšana yo, a ntše a dira dilo ka boomo?
Hlaloša ka boripana seo Sebola a se dirilego seo se godišitšego thulano. 16.2 Na ke sephetho sefe seo Mphaka a se tšerego mabapi le maitshwaro a Sebola 16.3 Na mongwadi o šupa eng ge a re: (a) o topile fase (b) ...la tla la re fetišetša 16.4 Ge nkabe o le Mphaka o be o tla dira eng ge ditaba di le ka mokgwa wo?
Hunadi: Ge motswadi wa gago a ka go itiela manxa gona ga go se se ka go lokelago lefaseng. Eupša ge o lokolotše pelo le moya, gona ditsela tša gago di tla phadima tša bulega. Mphaka: (O hloname, mme o homola sebakanyana) Hunadi: Le reng nke le tshwenyegile Tholo Mphaka: (O šišinya hlogo) O a tseba mogatšaka, ge ke gopola ka ga lešika lešo, nakong ye nngwe ke ikhwetša ke tlaletšwe ke sa tsebe pele le morago. Hunadi: O tlalelwa ka tshawnelo moo gona Tholo. Mogologolo wa bogologolo o be a di bone ge a re: "Legae la bomotho ga le na le bosehlana." Go boima go lebala metswalle ya gago le bagwera ba gago ka moka. Le ge mohlomong mo ba lego ntshe ba ka be ba eswa lebate, ba ikhomotša ka go bogela botse bja naga ya gešo- boMatome le boMabolepo, boSepitsi le Sepitsana bo Modimolle thab'a badimo. Leo ke lona' lehumo la bona la pelo. Ge tša masa di ba reteletše ba ikhutša moriting wa tšona ba kgopela tlhakodišo go bona le go yena. Na o nagana gore Mphaka o a itsholaka gona a ka fetola mogopolo a tsoga a sepela bosasa go boela Bonwatau Thekga karabo?
LERATO: A ke re re dula re šetšešetšwe morago bjalo ka diruiwa. NTSHEPE: Moo gona o bolela nnete. Eupša ke nagana gore go ka ba kaone ge wena o ka sepela ka maoto gomme nna ka go latela ka sefatanaga. LERATO: Aowa, Meneer, nka tenwa ke bofšega bjale gona. Ke sepela le wena ka sefatanaga. Ge go kgaoga go ka no kgaoga. NTSHEPE: Nna ke be ke no re ke thuša wena, Lerato. Gape monna wa gago o LERATO: Ke hlomphile go lekane, Meneer. (O tsena ka lebenkeleng o fihla go Monamudi) Monamudi mogwera, ke sa itiwa ke phefo le Meneer. Ke tla boa gona bjale. MONAMUDI: (O a sega) Etse ke itšeng go wena, Lerato LERATO: O ra ka eng MONAMUDI: A ka se ka go botša gore tša lehono ke tše dingwe LERATO: (O a sega) Wa be o thomile gape a ke re Šala ledinonwane tšeo tša gago gona moo! (O a tloga) MONAMUDI: Le ntšhadišetše digorwana, mogwera! LERATO: (O a sega) Nonyana e sa selego e bola kilana. (O fihla go Ntshepe) Ke a olwa o šetše o fela pelo Meneer NTSHEPE: E sego bjalo, Lerato.
Ka mo gare ga tiragatšo ye go kwagala gore Ntshepe le Lerato bobedi ba na le balekani. Na o reng ka segwera sa bona.
RATHEKISI: (O tsena ka bodulong a bolela a nnoši) Ke gore mosatšana yo a ka be a ile kae Ke mmotša ka mehla gore ga ke nyake a etšwa ka heke (O a befelwa) O tlo hwetša a ile banneng. Le nna ke dirile phošo ka ka go nyala moitshwarahlephi wa go swana le yo. O dirwa ke go hlwa a balabala dipukwana tše tša batho ba mapona. Ke tlogile ke makala gore a tla a rekile 'phenti' ya go bitša mašeleng ka tsela ye. O tlo hwetša a dirwa ke yona gore a sepele. (O šišinya hlogo) Ga ke kwešiše gore ke motho a reka diaparwana tša ka fase tše di bitšago mašeleng a matelele o direla go reng Mafelelomg o tlo fetša a hlobolela banna ba ka moka gore ba bone ge a tura. A o re le rena ka go rata dilo!(o a tšwa o leba kerekeng) (Letl?
Lengwalwana le go bolelwago ka lona mo setsopolweng le be le botša Radithekisi eng?
Ka boripana hlaloša ka fao a go dira ka gona ka morago ga go bala lengwlwana leo.
Hlaloša semelo sa Radithekisi ka boripana.